open-index/open-wikipedia-markdown huggingface dataset:
Sysmän helluntaiseurakunta

**Sysmän helluntaiseurakunta** on vuonna 1948 perustettu sysmäläinen helluntaiseurakunta. Seurakunnan toimitilat sijaitsevat Sysmän keskustassa Pusukujalla.

Seurakunnan toimintaan kuuluvat jumalanpalvelusten lisäksi ehtoollisjuhlat, päiväkokoukset, sanan ja rukouksen illat. Lisäksi seurakunta tukee lähetystyötä Malesiassa.

## Historia
Helluntaiherätys saapui Sysmään toisen maailmansodan jälkeen. Tuohon aikaan monet puhujat pitivät kokouksia runsaasti Sysmän seudulla. Uskovien määrä lisääntyi Sysmässä niin, että seurakunnan perustaminen tuli ajankohtaiseksi. Seurakunta järjestäytyi ennen perustamistaan kuitenkin yhdistykseksi.

Seurakunnan perustamiskokous pidettiin 18. kesäkuuta 1948 Kankaisten talossa. Seurakuntaan liittyi ensimmäisenä vuotena 28 jäsentä. Vuonna 1960 seurakunta päätti uuden rukoushuoneen rakentamisesta. Pääurakoitsijana oli rakennusurakoitsija Vuorinen ja talo valmistui muilta osin pääosin talkootyönä. Vihkiäisjuhla pidettiin 16. syyskuuta 1963.

Seurakunta aloitti lähetystyön vuonna 1970. Vuonna 1972 seurakunta hnakki yhteisen kokousteltan Hartolan helluntaiseurakunnan kanssa.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Harvey Lonsdale Elmes

**Harvey Lonsdale Elmes** (1814–1847) oli englantilainen arkkitehti. Hän oli isänsä, kirjallisestikin toimineen arkkitehti James Elmesin (k. 1862) oppilas. Hän suunnitteli Liverpoolin St George’s Hallin, ja työt aloitettiin 1838. Niitä jatkoi Charles Robert Cockerell Elmesin kuoltua.

## Lähteet

## Aiheesta muualla
Jordan Díaz

**Jordan Alejandro Díaz Fortún** (s. 23. helmikuuta 2001) on kuubalaissyntyinen kolmiloikkaaja, joka sai Espanjan kansalaisuuden vuonna 2022 ja edustusoikeuden kesäkuussa 2024. Hän edustaa FC Barcelonaa ja on pituudeltaan 192-senttimetrinen. Hän on olympiavoittaja, Euroopan-mestari ja kaikkien aikojen maailmantilastossa kolmantena (tilanne 20.9.2025).

Díaz voitti alle 18-vuotiaiden maailmanmestaruuden Nairobissa 2017 ikäluokan maailmanennätystuloksella 17,30. Hän paransi alle 18-vuotiaiden maailmanennätystä vuonna 2018 kahdesti Havannassa: lukemiin 17,32 helmikuussa ja 17,41 kesäkuussa. Hän voitti samana vuonna alle 20-vuotiaiden maailmanmestaruuden Tampereella tuloksella 17,15, sijoittui toiseksi Keski-Amerikan ja Karibian kisoissa, voitti NACAC:n mestaruuden sekä kultaa nuorten olympialaisissa Buenos Airesissa.

Díaz hyppäsi Keski-ja Pohjois-Amerikan alle 20-vuotiaiden ennätyksen 17,49 Camagüeyssa heinäkuussa 2019. Hän saavutti Liman Pan-Amerikan kisoissa 2019 hopeaa tuloksella 17,38. Dohan MM-kilpailuissa hän sijoittui kahdeksanneksi.

Díaz paransi vuonna 2022 uuden kotimaansa Espanjan sisäratojen ennätyksen helmikuussa lukemiin 17,27. Ulkoradoilla hän kohensi maan ennätystä 2022 kolme kertaa päätyen kesäkuussa Nerjassa tulokseen 17,87. Hän voitti Euroopan-mestaruuden Roomassa 2024 Espanjan ennätystuloksella ja maailman kaikkien aikojen tilaston kolmostuloksella 18,18. Hän voitti samana vuonna olympiakultaa Pariisissa tuloksella 17,86. Vuonna 2025 Díaz voitti toisena peräkkäisenä vuonna ulkoratojen Espanjan-mestaruuden, mutta kauden toisessa kilpailussaan Tokion MM-kilpailujen karsinnassa hän jäi ilman tulosta.

## Lähteet
Lammin helluntaiseurakunta

**Lammin helluntaiseurakunta** on vuonna 1949 perustettu hämeenlinnalainen helluntaiseurakunta. Seurakunnan toimitilat sijaitsevat Hämeenlinnan Lammilla Evontiellä. Seurakunnan pastorina toimii Arto Luuri.

Seurakunnan toimintaan kuuluvat jumalanpalvelusten lisäksi rukousllat, teemaillat, konsertit sekä ruokajakotoiminta. Lisäksi seurakunta tukee lähetystyötä Virossa.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Outokummun helluntaiseurakunta

**Outokummun helluntaiseurakunta** on vuonna 1949 perustettu outokumpulainen helluntaiseurakunta. Seurakunnan toimitilat sijaitsevat Outokummun keskustassa Kiisukadulla.

Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi lapsi- ja nuorisotyö, musiikkitoiminta sekä lähetystyö Japanissa. Seurakunta pitää kahviota ja kirpputoria. Outokummun helluntaiseurakunnan yhteydessä toimii Royal Rangers-partiojärjestö.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Miikka Rintala

**Miikka Rintala** (s. 18. marraskuuta 1985 Jyväskylä) on suomalainen haulikkoampuja, joka kilpailee Skeet-ammunnassa. Hän edustaa Keski-Suomen Ampujia.

Rintala saavutti pronssia haulikkolajien maailmanmestaruuskisojen joukkuekilpailussa Lonatossa 2005.

Rintala on opiskellut Tampereen teknillisessä yliopistossa ja on koulutukseltaan diplomi-insinööri. Hän työskentelee esihenkilö- ja asiantuntijatehtävissä.

## Lähteet
Suonenjoen helluntaiseurakunta

**Suonenjoen helluntaiseurakunta** on vuonna 1949 perustettu suonenjokelainen helluntaiseurakunta. Seurakunnan toimitilat sijaitsevat Suonenjoen keskustassa Rautalammintiellä.

Seurakunnan toimintaan kuuluvat jumalanpalvelusten lisäksi sanan ja rukouksen illat, lastenkuoro sekä ystävätyö.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Ossian Brofeldt

**Arvid Ossian Brofeldt** (29. heinäkuuta 1869 Helsinki – 31. elokuuta 1936) oli suomalaissyntyinen ruotsalainen näyttelijä ja operettilaulaja.

Ossian Brofeldt tuli jo nuorena teatterialalle. Hän tuli vuonna 1889 näyttelijäksi ja laulajaksi johtaja August Arppen oopperaseurueeseen Helsingissä ja oli siinä mukana kolme vuotta. Sittemmin hän liittyi johtaja Mauritz Fröbergin operettiseurueeseen Ruotsissa ja vuonna 1899 Folkteateriin Tukholmassa. Brofeldt kuului Ruotsin parhaimpiin operettiseurueisiin ja hän esitti useimmat ensitenorin ja -rakastajan osat näissä opereteissa. Hän oli myös kiinnitetty eri operettiseurueisiin Norjassa ja Tanskassa sekä kiersi 1930-luvun alussa oman teatterinsa kanssa Ruotsissa. Brofeldt joutui lopettamaan teatteritoimintansa sydäntaudin vuoksi. Brofeldt asui Aspuddenilla Tukholmassa.

Brofeldt esiintyi useissa 1920- ja 1930-luvulla valmistuneissa ruotsalaisissa elokuvissa.

Brofeldt oli naimisissa vuodesta 1899 ruotsalaisen näyttelijä Helga Brofeldtin (1881–1968) kanssa.

## Lähteet
Elster

**Elster** tarkoitaa muun muassa seuraavia:

## Sukunimi
* Ingolf Elster Christensen (1872–1943), norjalainen juristi, upseeri ja Høyren poliitikko
* Jon Elster (s. 1940), norjalainen sosiologi ja poliittinen filosofi
* Kristian Elster (vanhempi) (1841–1881), norjalainen kirjailija, toimittaja
* Kristian Elster (nuorempi) (1881–1947), norjalainen kirjailija ja kirjallisuushistorioitsija
* Torolf Elster (1911–2006), norjalainen toimittaja ja kirjailija, yleisradiojohtaja

## Muita
* Elbe-Elster, piirikunta Saksassa Brandenburgin osavaltiossa
* Elster-jääkausi, kolmanneksi viimeinen kvartäärikauden jääkausi
Halid Kurbanali

**Halid Kurbanali** (3. lokakuuta 1927 – 5. joulukuuta 1988) oli Tampereella vaikuttanut tataaritaustainen suomalainen muusikko, joka tunnettiin taitavana hanuristina. 

Kurbanali tuli musikaalisesta perheestä, johon kuului isä Ymär, äiti Ainidshemäl, veli Abdul-Hamid ja sisko Möndshijä. Tataariyhteisön juhlatilaisuuksissa Kurbanalien esitykset muodostivat aina merkittävän ohjelmanumeron. 

Kurbanali oli mukana tamperelaisissa yhtyeissä kuten *Laihtumattomat lavalla*, mihin kuului myös muun muassa Toivo Honkonen ja Juhani Linkosuo. Kurbanali soitti myös Acre Karin kanssa, jonka vuoden 1973 juhlakonsertissa "Acre juhlii" hän esiintyi. Tallenne on löydettävissä Kavin katselupisteiltä.

Halid Kurbanali on haudattu vaimonsa Riitan kanssa Vatialan hautausmaalle.

## Muuta
Nimi tulee arabialaisesta خالد قربان علي, *Khālid Qurbān ʻAlī.*

Halidin isä Ymär (1888–1957) ja setä Mirsiaf (Mirsayaf, 1882–1967), eli "Korbangalin veljekset", olivat kotoisin Aktukista. Ymär käytti sukunimestä kirjoitusmuotoa *Kurbanali* (tataarin kirjakielellä *Qorbanğəli*).

Halid Kurbanali palveli jatkosodan aikaan Tampereen suojeluskuntapiirin esikunnassa.

## Lähteet

* Baibulat, Muazzez: *Tampereen Islamilainen Seurakunta: juuret ja historia*. Jyväskylä: Gummerus Kirjapaino Oy, 2004. 
* Helen, Olli: *Acre, Arizona ja muut – Tamperelaisia viihteentekijöitä ennen Manserockia*. Tampere-seura ry, 2008. 

### Viitteet
José Gómez Mustelier

**José Gómez Mustelier eli Jovani Gomez** (s. 28. tammikuuta 1959 Kolumbia, Las Tunas, Kuuba) on entinen kuubalainen nyrkkeilijä, joka voitti keskisarjan kultamitalin vuoden 1980 Moskovan olympiaturnauksessa. Kaksi vuotta aiemmin hän voitti maailmanmestaruuden Belgradin MM-kilpailuissa.

José Gómez Mustelier aloitti nyrkkeilyn 15-vuotiaana Teófilo Stevensonin menestyksen innoittamana. Koulun jälkeen hän siirtyi armeijaan, jossa hän jatkoi nyrkkeilyharrastustaan. Ensimenestyksensä hän saavutti vuonna 1977, kun hän voitti Keski-Amerikan ja Karibian mestaruuden. Vuotta myöhemmin hänestä tuli Kuuban mestari ja myös neljänä seuraavana vuonna.

Vuonna 1978 José Gómez edusti maataan menestyksekkäästi keskisarjassa Belgradin MM-kisoissa. José Gómez eteni välieriin kahdella voitolla. Välierässä hän kohtasi Jugoslavian Slobodan Kacar, josta hän sai voiton keskeytyksellä 2. erässä. Loppuottelussa vastaan tuli Suomen Tarmo Uusivirta, josta hän otti selvän pistevoiton 5-0. 

Seuraavana vuonna hän voitti myös Pan-Amerikan mestaruuden kukistaen loppuottelussa Brasilian Carlos Fonsecan.

Gómez joutui auto-onnettomuuteen vähän ennen vuoden 1980 olympialaisia. Hän loukkaantui, mutta pystyi kilpailemaan Moskovassa. Hän edusti Kuubaa Moskovan olympialaisten keskisarjassa. Ensimmäisessä otelussaan hän sai niukan 3-2 -pistevoiton Sambian Enock Shamasta, sen jälkeen kukistuivat Pohjois-Korean Mung Jan Bong ja Romanian Valentin Silaghi. Loppuotelussa vastaan tuli Neuvostoliiton Viktor Savtšenko, josta hän sai pistevoiton luvuin 4-1.

Olympiakullan jälkeen Jose Gomez Mustelier jatkoi nyrkkeilyuraansa vielä kolme vuotta voittaen kansallisia mestaruuksia ja pieniä kansainvälisiä turnauksia. Hän lopetti urheilijauransa vuonna 1983 26 vuoden iässä.

## Lähteet
Emden (täsmennyssivu)

**Emden** tarkoittaa esimerkiksi seuraavia:

* Emden, kaupunki Saksassa

## Laivoja
* *[[SMS Emden (1908)]]*, Saksan keisarikunnan laivaston Dresden-luokan kevyt risteilijä, joka tuhoutui 1914
* *[[SMS Emden (1916)]]*, Saksan keisarikunnan laivaston Königsberg-luokan risteilijä
* *[[Emden (1925)]]*, vuonna 1925 palvelukseenotettu kevyt risteilijä
* *[[Emden (F210)|Emden (F210)]]*, Saksan liittotasavallan laivaston ja yhdistyneen Saksan laivaston fregatti
* *[[Emden (F221)|Emden (F221)]]*, Saksan liittotasavallan laivaston fregatti

## Sukunimi
* Anicka van Emden
Gulbadan Begum

**Gulbadan Begum** (n. 1523 – 6. toukokuuta 1603) oli Suurmogulien valtakunnan perustaja Baburin tytär. Hänet tunnetaan myös omaelämäkerrallisen *Humayun-naman* kirjoittajana ja tätä kautta Suurmogulien valtakunnan ensimmäisenä ja ainoana naishistorioitsijana.

## Elämäkerta
Gulbadan Begum syntyi vuden 1523 paikkeilla historiallisen Khorasanin alueella mahdollisesti Kabulin kaupungissa. Hänen isänsä Babur hallitsi alueita Kabulissa ja lähti vuonna 1525 sotaretkelle Intiaan, jonka tuloksena muodostui Suurmogulien valtakuntaa. Gulbadan Begumin äiti Dildar Begum oli yksi Baburin useammasta vaimosta. Hänen isänsä lähdettyä Intiaan hänet kasvatti Maham Begum, Baburin päävaimo ja myöhemmän suurmogulhallitsija Humayunin äiti.

Gulbadan matkusti yhdessä Mahamin kanssa Baburin uuteen pääkaupunkiin Agraan Intiassa vuonna 1529. Humayun nousi valtaan Baburin seuraajana Intiassa, mutta vuonna 1540 hän kärsi tappion taistelussa Šer Šah Surille. Gulbadan lähetettiin takaisin Kabuliin, jonne myös jonkin aikaa vankeudessa ollut Humayun siirtyi vuonna 1545. Gulbadan oli mennyt vuonna 1539 naimisiin Baburin siskon Khanzada Begamin poika Khidr Khadža Khanin kanssa. Pari sai useita lapsia, jotka eivät kuitenkaan nousseet erityisen merkittäviin tehtäviin. Aviomies sai aseman Humayunin hallinnossa.

Gulbadan lähti vuonna 1574 pyhiinvaellukselle Mekkaan viettäen kolme ja puoli vuotta Hijazissa. Gulbadan oli tuonut mukanaan rahaa ja arvotavaraa, jota jaettiin almuina paikallisille. Tämä herätti närää aluetta hallinneissa osmaneissa ja sulttaani Murad III pyrki pääsemään eroon Guldabanista ja muista Intiasta saapuneista pyhiinvaeltajista. Painostus johti lopulta paluumatkaan Intiaan, joka ei sujunut ilman ongelmia. Gulbadania uljettanut laiva haaksirikkoutui lähellä Adenisa, jossa Gulbadan vietti vuoden. Lopulta vuonna 1582 hän oli palannut onnistuneesti Intiaan. Intiassa valtaan noussut Akbar pyysi Gulbadania, joka hallitsi hyvin tšagatai-turkkia, persiaa ja kalligrafiaa, kirjoittamaan muistelmansa *Humayun-nama*, jonka oli tarkoitus toimia lähdemateriaalina Abul Fazlin teokselle *[[Akbar-nama]]*. Teoksensa kautta Gulbadaniin on joskus viitattu valtakunnan ensimmäisenä ja ainoana naishistorioitsijana.

Gulbadanin alkuperäinen teos säilyi myöhempään historiaan vain yhtenä epätäydellisenä versiona, joka käsittää tapahtumia vuoteen 1553 saakka. Alkuperäinen teos on nykyisin British Museumin kokoelmissa. Sen käänsi englanniksi Annette S. Beveridge vuonna 1902. *Akbar-nama* käsittää kokonaisen kappaleen Gulbadanin pyhiinvaelluksesta Mekkaan.

Gulbadan kuoli Agrassa 6. toukokuuta 1603.

## Lähteet
Qarshin aro

**Qarshin aro** () on Qashqadaryon vesistöalueeseen kuuluva tasanko Uzbekistanin Qashqadaryon alueella ja Turkmenistanin itäosassa. Sen pinta-ala on 13&nbsp;000 neliökilometriä.

Qarshin aro rajoittuu pohjoisessa Qarnobin aroon, idässä Hisor- ja Zarafshonvuorten reuna-alueisiin, etelässä Amudarjan vesistöalueen erottaviin kukkuloihin ja lännessä Devxonan ylänköön. Alue on pääosin kumpuilevaa tasankoa, jonka korkeus merenpinnasta on 200–260 metriä lännessä ja 400–500 metriä idässä. Sitä peittää etupäässä jokien tuoma hiekka ja savi. Länsiosassa on hiekkadyynejä.

Alueella vallitsee mannerilmasto. Keskilämpötila on tammikuussa 1,5 ja heinäkuussa 28,2–31,6 astetta. Vuosittainen sademäärä on 146 millimetriä lännessä ja 230 idässä. Luonnollisia vesilähteitä on Qashqadaryojokea lukuun ottamatta vähän.

Suuri osa tasangosta on otettu keinokastelun avulla viljelyskäyttöön. Sitä varten on rakennettu kanavia ja tekojärviä. Keinokastelun aiheuttama ongelma on maaperän suolapitoisuuden lisääntyminen. Muborakin ja Pamuqin lähellä hyödynnetään öljy- ja maakaasukenttiä. Alueen tärkein teollisuuskeskus on Qarshi.

## Lähteet
Róża Thun

**Róża Thun** (s. 13. huhtikuuta 1954 Krakova, Puola) on puolalainen poliitikko. Thun edustaa Polska 2050-puoluetta. Aikaisemmin hän on edustanut Kansalaisfoorumi-puoluetta. Thun on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa Uudistuva Eurooppa -ryhmää.

## Lähteet

## Aiheesta muualla

*
Heinolan helluntaiseurakunta

**Heinolan helluntaiseurakunta** on vuonna 1950 perustettu heinolalainen helluntaiseurakunta. Seurakunnan toimitilat sijaitsevat Heinolan keskustassa Siltakadulla. Seurakunnan johtavana pastorina toimii Aki Miettinen.

Seurakunnan toimintaan kuuluvat jumalanpalvelusten, evankelioinnin ja Sanan ja rukouksen iltojen lisäksi lapsi- ja nuorisotyö sekä lähetystyö.

Heinolan helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta.

## Historia
Helluntaiherätys saapui Heinolaan pian vuoden 1918 aikana. Alkuaikoina erityisesti Lahden helluntaiseurakunta järjesti tilaisuuksia Heinolassa. Vuoteen 1927 mennessä toiminta oli vakiintunut niin, että seurakunta vuokrasi kokoustoimintaansa varten ensimmäisen oman huoneistonsa Kauppakadun ja Siltakadun risteyksestä.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Łukasz Kohut

**Łukasz Kohut** (s. 10. syyskuuta 1982 Katowice, Puola) on puolalainen poliitikko. Kohut edustaa Nowa Lewica-puoluetta. Kohut on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Bogusław Liberadzki

**Bogusław Liberadzki** (s. 12. syyskuuta 1948 Sochaczew, Puola) on puolalainen poliitikko. Liberadzki edustaa Nowa Lewica-puoluetta. Aikaisemmin hän on edustanut Demokraattisen vasemmiston liittoa. Liberadzki on toiminut Euroopan parlamentin jäsenenä huhtikuusta 2003 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Pont Cardinet’n metroasema

**Pont Cardinetin metroasema** on Pariisin metron linjan 14 asema, joka sijaitsee Batignollesin kaupunginosassa. Se avattiin 14. joulukuuta 2020 osana laajennusta Mairie de Saint-Oueniin ja sijaitsee lähellä Pont Cardinet -asemaa.

## Historia
Tammikuussa 2010 käynnistetyssä julkisessa kuulemisessa linjan 14 jatkamisesta Mairie de Saint-Oüeniin monet vastaajat vaativat metroasemaa Pont-Cardinetiin. STIF:n johtaja ilmoitti kuulemisen yhteenvedossa, että hän ehdottaisi STIF:n hallitukselle sen rakentamisen selvittämistä,

Vuonna 2011 linjan 13 desaturaatiota kuvaavassa kaaviossa tarkasteltiin geologisia monimutkaisuuksia, mukaan lukien maankäytön riskejä, jotka vaikuttavat olemassa olevaan kaupunkisuunnitteluun, minkä vuoksi STIF sulki pois ajatuksen linjan 14 yhdistämisestä Roman metroasemaan Pont Cardinetin yhteyden suosimiseksi.  Tätä vaihtoehtoa tukivat sekä UMP:n 17. kaupunginosan pormestari Brigitte Kuster että liikenteestä vastaava Pariisin apulaispormestari Annick Lepetit (PS).

Valtio ja alue sopivat 26. tammikuuta 2011 Île-de-Francen julkisen liikenteen laajoista suuntaviivoista vuoteen 2025 asti ja kirjasivat yksityiskohtaisesti suunnitellun aseman rakentamisen linjalta 14 Pont Cardinetiin.

Seine-Saint-Denis’n ja Hauts-de-Seinen  prefektuurien 4. lokakuuta 2012 antamassa prefektuurien välisessä asetuksessa linjan 14 jatkaminen julistettiin yleishyödylliseksi. 

Pont Cardinet -aseman rakentaminen annettiin Eiffage TP/Razel-Bec11 -konsernin tehtäväksi.  Asema rakennettiin kaivetuksi holviksi, jossa oli modulaariset seinät. Asema toimi Magalin kokoamiskuiluna, joka oli toinen linjan 14 jatketta kaivavista tunnelinporauskoneista. Pont Cardinet’n ja Saint-Lazaren välinen 1&nbsp;594 metriä pitkä tunneli kaivettiin marraskuun 2015 ja kesäkuun 2016 välisenä aikana kahdenkymmenen metrin syvyyteen.  Asemaa käytettiin jälleen Yolèneksi nimetyn tunnelinporauskoneen uudelleenkäynnistämiseen pohjoisessa. 

Asema avattiin 14 joulukuuta 2020.
György Hölvényi

**György Hölvényi** (s. 13. kesäkuuta 1962 Budapest, Unkari) on unkarilainen poliitikko. Hölvényi edustaa kristillisdemokraattista kansanpuoluetta (KDNP). 

## Ura
Hölvényi valmistui unkarin kielen ja historian opettajaksi Budapestin ELTE-yliopistosta 1990 ja työskenteli opettajana vuoden, ennen kuin siirtyi 1991 sosiaaliministeriön parlamenttisihteeristön johtajaksi ja sieltä 1994 KDNP:n ulkoasiainsihteeriksi. KDNP:ssä hän oli ollut mukana puolueen uudelleenperustamisesta 1989 lähtien.

Vuosina 1996–1999, KDNP:n hajaannuksen aikaan, Hölvényi toimi Tihanyn benediktiiniluostarin turismijohtajana, ja vuonna 1999 lyhyen aikaa nuoriso- ja urheiluasiain ministeriössä varavaltiosihteerinä. Vuosina 2000–2003 hän työskenteli Duna-televisioyhtiön johtajan kabinettipäällikkönä ja siirtyi sieltä lehdistöneuvokseksi Euroopan parlamenttiin EPP:n edustajaryhmän palvelukseen; vuonna 2009 hän johti siellä Kulttuurien välisen vuoropuhelun ohjelmaa. Vuosina 2007-2009 hän toimi myös Schuman-säätiön palveluksessa. Vuonna 2010, Orbánin toisessa hallituksessa Hölvényistä tuli inhimillisten voimavarojen ministeriön kirkko- ja vähemmistökansallisuusasioista sekä kansalaisyhteiskuntayhteyksistä vastaava valtiosihteeri.

Hölvényi on toiminut Euroopan parlamentin jäsenenä heinäkuusta 2014 lähtien. Hän edusti Euroopan parlamentissa keskusta-oikeistolaista EPP-ryhmää kesäkuuhun 2024 saakka. Tuolloin Hölvényi ja KDNP:n puheenjohtaja Zsolt Semjén ilmoittivat KDNP:n eroavan EPP:stä protestina sille, että Péter Magyarin TISZA-puolue hyväksyttiin EPP:n jäseneksi. Heinäkuussa 2024 Hölvényi oli yhdessä Fidesz-puolueen edustajien kanssa mukana perustamassa Euroopan patrioottien ryhmää.

## Yksityiselämä
Hölvényi on naimisissa ja kolmen lapsen isä.

## Lähteet

## Aiheesta muualla

* György Hölvényin virallinen kotisivu

*
Attila Ara-Kovács

**Attila Ara-Kovács** (s. 14. tammikuuta 1953 Oradea, Romania) on unkarilainen poliitikko. Ara-Kovács edustaa Demokraattinen koalitio-puoluetta. Ara-Kovács on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla
*
Csaba Molnár

**Csaba Molnár** (s. 4. joulukuuta 1975 Csorna, Unkari) on unkarilainen poliitikko. Molnár edustaa Demokraattinen koalitio-puoluetta. Molnár on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
István Ujhelyi

**István Ujhelyi** (s. 28. helmikuuta 1975 Berettyóújfalu, Unkari) on unkarilainen poliitikko. 

Ujhelyi toimi kansanedustajana Unkarin parlamentissa sosialistipuolue MSZP:n mandaatilla vuosina 2002–2014 ja Euroopan parlamentin jäsenenä vuosina 2014–2024. Hän edusti Euroopan parlamentissa sosialistien ja demokraattien ryhmää. 

Vuonna 2022 Ujhelyi erosi MSZP:stä ja perusti oman puolueen, *Esély Közösség* [’Mahdollisuus-yhteisö’]. Vuonna 2024 hän ilmoitti lopettavansa uransa Euroopan parlamentissa ja siirtyvänsä YK:n matkailuasiain suurlähettilääksi Brysseliin.

## Lähteet

## Aiheesta muualla

*
Cédric Zesiger

**Cédric Zesiger** (s. 24. kesäkuuta 1998 Meyriez) on sveitsiläinen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa Saksan Bundesliigassa pelaavaa Wolfsburgia. Hän pelasi Sveitsin A-maajoukkueessa ensimmäisen kerran vuonna 2021.

Zesiger nousi Neuchâtel Xamaxin junioreista toisella sarjatasolla pelaavaan edustusjoukkueeseen kaudella 2015–2016. Hän siirtyi Sveitsin Superliigan Grasshoppersiin elokuun 2016 lopulla. Heinäkuussa 2019 hän siirtyi Young Boysiin. Hän on pelannut Sveitsin Superliigassa 148 ottelua ja tehnyt niissä kuusi maalia. Hän voitti liigamestaruuden vuosina 2020, 2021 ja 2023 sekä Sveitsin cupin vuosina 2020 ja 2023. Hän pelasi Young Boysin joukkueessa yhden ottelun Mestarien liigassa ja 12 ottelua Eurooppa-liigassa. Zesiger siirtyi kesällä 2023 saksalaisseura Wolfsburgiin ja pelasi kaudella 2023–2024 Bundesliigassa 23 ottelua.

Zesiger pelasi Sveitsin nuorisomaajoukkueissa alle 18-vuotiaista alle 21-vuotiaisiin. Hän pelasi kaksi ottelua alle 21-vuotiaiden EM-kilpailuissa 2021. Hän pelasi Sveitsin A-maajoukkueessa ensimmäisen kerran syyskuussa 2021 ystävyysottelussa Kreikkaa vastaan. Hän kuului Sveitsin joukkueeseen EM-kilpailuissa 2024 mutta ei päässyt turnauksessa pelaamaan. Hän on pelannut EM-kilpailujen 2024 loppuun mennessä neljä A-maaottelua, joissa hän on ollut kahdesti avauskokoonpanossa.

## Lähteet
Ardon Jashari

**Ardon Jashari** (s. 30. heinäkuuta 2002 Cham) on sveitsiläinen jalkapalloilija, pelipaikaltaan puolustava keskikenttäpelaaja. Hän on pituudeltaan 181-senttimetrinen. Hän edustaa Italian Serie A:ssa pelaavaa AC Milania. Hän pelasi Sveitsin A-maajoukkueessa ensimmäisen kerran vuonna 2022.

Jashari pelasi FC Luzernin junioreissa vuodesta 2013. Hän pelasi ensimmäisen kerran Luzernin edustusjoukkueessa kauden 2019–2020 lopulla heinä-elokuussa 2020. Hän pelasi Sveitsin Superliigassa Luzernin joukkueessa 89 ottelua ja teki niissä seitsemän maalia. Hän siirtyi kesällä 2024 belgialaisseura Club Bruggeen. Jashari pelasi kaudella 2024–2025 Club Bruggessa 35 Belgian liigan ottelua, joissa hän teki kolme maalia. Mestarien liigassa hän pelasi 11 ottelua. Elokuussa 2025 Jashari siirtyi italialaisseura AC Milaniin viisivuotisella sopimuksella. Siirtosummaksi uutisoitiin 37 miljoonaa euroa.

Jashari pelasi Sveitsin alle 21-vuotiaiden maajoukkueessa kahdeksan ottelua, joista neljä kuului alle 21-vuotiaiden EM-kilpailuihin 2023. Hän pelasi Sveitsin A-maajoukkueessa ensimmäisen kerran syyskuussa 2022 Kansojen liigan ottelussa Tšekkiä vastaan. Toisen kerran hän pääsi A-maajoukkueessa kentälle MM-kilpailuissa 2022 Portugalia vastaan pelatun tappiollisen neljännesvälierän viime hetkillä. Vuoden 2024 EM-kilpailuissa hän jäi vaihtopelaajaksi. Elokuun loppuun 2025 mennessä Jashari on pelannut neljä A-maaottelua.

## Lähteet
Ende

**Ende** on muun muassa seuraavien henkilöiden sukunimi:

* Edgar Ende (1901–1965), saksalainen taidemaalari ja kirjailija
* Hermann Ende (1829–1907), saksalainen arkkitehti
* Michael Ende (1929–1995), saksalainen kirjailija ja antroposofi
* Sonja van den Ende (s. 1964), alankomaalainen kansalaisjournalisti, Venäjä-mieliseksi salaliittoteoreetikoksikin sanottu.
Heidi Iivari

**Heidi Iivari** (s. 1974 Espoo) on suomalainen runoilija, suomentaja ja kirjallisuuskouluttaja. Koulutukseltaan hän on filosofian maisteri, joka meni Tarttoon vaihto-opiskelijaksi 1999 ja muutti sinne pysyvästi 2006. Osaltaan kaupungin aktiivisen lavarunousyhteisön innostamana hänestä tuli lopulta tarttolaiskirjailija. Iivari on työskennellyt Tarton yliopistossa suomen kielen opettajana ja Suomen Viron-instituutin kulttuurisihteerinä.

Iivari on vuoteen 2024 mennessä kirjoittanut kaksi kaksikielistä (suomi ja viro) runoteosta, suomentanut virolaista kirjallisuutta ja kirjoittanut myös esimerkiksi virolaiseen, viikoittain ilmestyvään *[[Sirp]]*-kulttuurilehteen.

## Teokset
* 2. painos 2024
* 

## Suomennokset

* Unt, Elke ja Murdvee, Liisa: *Kirkonrotta Luterius ja ystävät* (Alkuteos: Kirikurott Luteerius ja tema sõbrad) Tartu: Elke Unt, 2016. 
* Vainola, Kätlin ja Saar, Ulla. *Mistä on pienet virolaiset tehty?* (Alkuteos: Krips-kraps, eesti laps) Tallinn: Eesti Instituut, 2017. 
* 
* 2. painos 2024
* Berg, Maimu. *Stalin Tallinnassa. Valitut novellit.* Vantaa: Enostone, 2025. 

## Lähteet
Hermann Ende

**Hermann Ende** (1829–1907) oli saksalainen arkkitehti. Hän oli Berliinin teknillisen korkeakoulun professorina vuoteen 1885, taidekorkeakoulun toisen mestariateljeen johtajana vuoteen 1901. Hän perusti Wilhelm Böckmannin kanssa ensimmäisen arkkitehtitoimiston, jonka merkitys uuden Berliinin rakennustaiteellisen kehityksen 1800-luvun viimeisinä vuosikymmeninä oli hyvin merkittävä. Toimiston suuria töitä olivat Museum für Völkerkunde 1886, Ständeshaus der Provinz Brandenburg ja eläintieteellisen puiston rakennuksia Berliinissä; Danzigin Landeshaus 1881 ja synagoga 1884; Dessaun perintöruhtinaan barokkityylinen palatsi; Deutsches Haus Brnossa. Lisäksi hän suunnitteli lukuisia pankki- ja muita liikepalatseja ja erityisesti huviloita ja maaseudun asuinrakennuksia saksalaisen ja italialaisen renessanssin tyyliin. Japanin hallitukselta hän 1886 sai tehtäväkseen useita monumentaalisia valtionrakennuksia.

## Lähteet

## Aiheesta muualla
Andrea Bocskor

**Andrea Bocskor** (s. 11. elokuuta 1978 Berehove, Ukrainan SNT) on unkarilainen poliitikko. Bocskor edustaa Fidesz-puoluetta. Bocskor on toiminut Euroopan parlamentin jäsenenä heinäkuusta 2014 lähtien. Hän toimii Euroopan parlamentissa sitoutumattomien ryhmässä. Aikaisemmin Bocksor on toiminut keskusta-oikeistolaisessa EPP-ryhmässä.

## Lähteet

## Aiheesta muualla

*
Samaran piiri

**Samaran piiri** () on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron itäosassa, Dneprin vasemmalla rannalla ja sivujoki Samaran liittymäkohdassa sijaitsevan kaupunkipiirin pinta-ala on 66,834 neliökilometriä. Runsaasti teollisuutta sisältävä Samaran piiri on perustettu vuonna 1977.

Naapuripiirejä ovat lännessä Kirkkopiiri Dneprin oikealla puolella sekä Amur-Nyžnodniprovskin piiri ja Teollisuuspiiri Dneprin vasemmalla rannalla. Pohjoisessa, idässä ja etelässä Samaran piiri rajautuu Dnipropetrovskin alueen Dnipron piirin muihin osiin.

Piirin väestöarvio on 77&nbsp;092 (2008). Väestönlaskennoissa asukasmäärä olivat 89&nbsp;961 (VL 1989) ja 80&nbsp;157 (VL 2001).

Dnipron Samaran piirissä sijaitsee muun muassa:
* Ihrenin rautatieasema (Ігрень)


Мерефо-Херсонський міст з висоти.jpg|Merefo-Hersonin rautatiesilta yhdistää Dnipron Kirkkopiirin ja Dneprin pohjoispuolisen osan Samaran piiristä.
South bridge Dnipropetrovsk from GOROD.DP.UA.jpg|Eteläinen silta yhdistää Samaran piirin itäosat Kirkkopiiriin.
Street in Dnipro, Ukraine; 24.10.19 (16).jpg|Malynovskohon katua.
Samars'kyi district, Dnipro, Dnipropetrovsk Oblast, Ukraine - panoramio (1).jpg|Kirkko Samaran piirin Nyžnodniprovsk-Vuzolissa.
Одинковка храм.jpg|Odykivkan kirkko.
Igren 20231123.jpg|Ihrenin rautatieasema.
Ігрень Храм Святого князя Олександра Невського.jpg|Kirkko Ihrenissä.
Приднепровская ТЭС Prydniprovsk thermal power station.jpg|Fossiilisilla polttoaineilla toimiva Prydneproskin lämpövoimalaitos.
Приднепровск церковь.jpg| Prydneproskin kirkko.


## Lähteet

## Aiheesta muualla

* Samaran piirin rajat Open Street Map -kartalla (OSM)  (openstreetmap.org)
Kinga Gál

**Kinga Gál** (s. 6. syyskuuta 1970 Cluj-Napoca, Romania) on unkarilainen poliitikko, joka edustaa oikeistolaista Fidesz-puoluetta. Gál on toiminut Euroopan parlamentin jäsenenä heinäkuusta 2004 lähtien. 

Muiden Fidesz-puolueen edustajien lailla Gál toimi Euroopan parlamentissa ensin keskusta-oikeistolaisessa EPP-ryhmässä, sitten sitoutumattomien ryhmässä ja vuodesta 2024 lähtien Euroopan patriootit -ryhmässä, jonka ensimmäinen varapuheenjohtaja ja *Politico*n mukaan tosiasiallinen voimahahmo hän on.

Gál syntyi Transilvanian Kolozsvárissa (Cluj-Napoca) mutta muutti Unkariin perheensä mukana jo lapsena ja kävi koulunsa loppuun Budapestissa.

Gál on koulutukseltaan juristi (valmistunut Budapestin ELTE-yliopistosta 1995) ja erikoistunut vähemmistöjen oikeuksien kysymyksiin. Vuosina 1997–2001 hän työskenteli tutkijana Saksan Flensburgissa toimivassa Euroopan vähemmistöasioiden keskuksessa (European Centre for Minority Issues). Euroopan parlamentissa hän on toiminut pitkään sen perinteisiä vähemmistöjä, kansallisia yhteisöjä ja kieliä käsittelevässä laajennetussa työryhmässä.

Kinga Gál on naimisissa ja neljän lapsen äiti.

## Lähteet

## Aiheesta muualla

*
Beauharnais

**Beauharnais** on ranskalainen sukunimi muun muassa seuraavilla henkilöillä: 

* Alexandre de Beauharnais (1760–1794), ranskalainen kenraali ja liberaalipoliitikko Ranskan vallankumouksen aikana
* Eugène de Beauharnais (1781–1824), ranskalainen sotilas ja keisari Napoleonin poikapuoli, Italian kuningaskunnan varakuningas
* Hortense de Beauharnais (11783–1837), Hollannin kuningatar ja kuningas Ludvig Bonaparten puoliso
* Joséphine de Beauharnais (1763–1814), Napoléon Bonaparten ensimmäinen vaimo ja Ranskan keisarinna
Enikő Győri

**Enikő Győri** (s. 17. heinäkuuta 1968 Budapest, Unkari) on unkarilainen diplomaatti ja poliitikko, joka edustaa oikeistolaista Fidesz-puoluetta. 

Győri on valmistunut maisteriksi (1992) ja väitellyt tohtoriksi (2000) Budapestin taloustieteen yliopistosta. Hän on toiminut Unkarin suurlähettiläänä Italiassa (1999–2003) ja Espanjassa (2014–2019).

Euroopan parlamentin jäsenenä Győri on ollut vuosina 2009–2010 ja uudelleen heinäkuusta 2019 lähtien. Puoluetoveriensa lailla hän on kuulunut Euroopan parlamentissa  keskusta-oikeistolaiseen EPP-ryhmään, sen jälkeen sitoutumattomiin, nykyään Euroopan patriootit -ryhmään.

## Lähteet

## Aiheesta muualla

*
András Gyürk

**András Gyürk** (s. 2. joulukuuta 1972 Budapest, Unkari) on unkarilainen poliitikko, joka edustaa oikeistolaista Fidesz-puoluetta. 

Gyürk on opiskellut vuosina 1991–1993 raha- ja kirjanpitoalan korkeakoulussa, vuosina 1993–1998 Budapestin ELTE-yliopistossa valtiotiedettä. Fidesz-puolueeseen hän liittyi jo sen perustamisvuonna 1988, ja vuosina 1996–2005 hän oli puolueen nuorisojärjestön *(Fidelitas)* johtaja. Vuosina 1998–2004 hän istui Unkarin parlamentissa Fidesz-puolueen edustajana.

Gyürk on toiminut Euroopan parlamentin jäsenenä vuoden 2004 vaaleista lähtien. Muiden Fidesz-puolueen edustajien lailla hän on parlamentissa kuulunut ensin keskusta-oikeistolaiseen EPP-ryhmään, sittemmin, maaliskuusta 2023 lähtien sitoutumattomien ryhmään, ja heinäkuusta 2024 lähtien Euroopan patriootit -ryhmään.

## Lähteet

## Aiheesta muualla

*
Balázs Hidvéghi

**Balázs Hidvéghi** (s. 28. marraskuuta 1970 Budapest, Unkari) on unkarilainen poliitikko. Hidvéghi edustaa Fidesz-puoluetta. Hidvéghi on toiminut Euroopan parlamentin jäsenenä vuonna 2014 ja uudelleen heinäkuusta 2019 lähtien. Hän toimii Euroopan parlamentissa sitoutumattomien ryhmässä. Aikaisemmin Hidvéghi on toiminut keskusta-oikeistolaisessa EPP-ryhmässä.

## Lähteet

## Aiheesta muualla

*
Ernő Schaller-Baross

**Ernő Schaller-Baross** (s. 30. tammikuuta 1987 Budapest, Unkari) on unkarilainen poliitikko. Schaller-Baross edustaa Fidesz-puoluetta. Schaller-Baross on toiminut Euroopan parlamentin jäsenenä tammikuusta 2021 lähtien. Hän toimii Euroopan parlamentissa sitoutumattomien ryhmässä. Aikaisemmin Schaller-Baross on toiminut keskusta-oikeistolaisessa EPP-ryhmässä.

## Lähteet

## Aiheesta muualla

*
Sunčana Glavak

**Sunčana Glavak** (s. 9. joulukuuta 1968 Čakovec, Jugoslavia) on kroatialainen poliitikko. Glavak edustaa Kroatian demokraattista liittoa. Glavak on toiminut Euroopan parlamentin jäsenenä joulukuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Ádám Kósa

**Ádám Kósa** (s. 1. heinäkuuta 1975 Budapest, Unkari) on unkarilainen poliitikko. Kósa edustaa Fidesz-puoluetta. Kósa on toiminut Euroopan parlamentin jäsenenä heinäkuusta 2009 lähtien. Hän toimii Euroopan parlamentissa sitoutumattomien ryhmässä. Aikaisemmin Kósa on toiminut keskusta-oikeistolaisessa EPP-ryhmässä.

## Lähteet

## Aiheesta muualla

*
Tomislav Sokol

**Tomislav Sokol** (s. 20. syyskuuta 1982 Zagreb, Jugoslavia) on kroatialainen poliitikko. Sokol edustaa Kroatian demokraattista liittoa. Sokol on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Željana Zovko

**Željana Zovko** (s. 25. maaliskuuta 1970 Mostar, Jugoslavia) on kroatialainen poliitikko. Zovko edustaa Kroatian demokraattista liittoa. Zovko on toiminut Euroopan parlamentin jäsenenä lokakuusta 2016 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Michael MacCracken

**Michael MacCracken** (s. 1942 Schenectady, New York) on yhdysvaltalainen ilmakehän tutkimukseen erikoistunut fyysikko.

MacCracken sai kandidaatin arvon teknisissä tieteissä Princetonin yliopistosta vuonna 1964 ja väitteli filosofian tohtoriksi soveltavissa luonnontieteissä Kalifornian yliopistosta, Davisista vuonna 1968. Hän käytti väitöskirjassaan 2D-ilmastomallinnusta, jota vasten tarkasteli useita hypoteeseja jääkausien syistä. MacCracken liittyi valmistuttuaan Lawrence Livermore National Laboratoryn palvelukseen ilmakehäfyysikkona. Hän on muun muassa mallintanut ilmastonmuutokseen ja ilmanlaatuun vaikuttavia tekijöitä. Hän oli Lawrence Livermore National Laboratoryn ilmakehän tutkimuksen ja geofysiikan laitoksen varajohtaja vuosina 1974–1987 ja johtaja vuosina 1987–1993.

MacCracken aloitti vuonna 1993 työskentelyn USA:n globaalin muutoksen tutkimusohjelman (USGCRP) vanhempana tutkijana ja sen toimiston ensimmäisenä johtajana. Vuonna 2002 hänet nimitettiin Washington DC:n ilmastoinstituutin ilmastonmuutosohjelmien päätutkijaksi ja vuonna 2003 International Association of Meteorology and Atmospheric Sciencesin (IAMAS) puheenjohtajaksi.

## Lähteet
Max Pallenberg

**Max Pallenberg** (18. joulukuuta 1877 Wien – 26. kesäkuuta 1934 Karlovy Vary, Tšekkoslovakia) oli itävaltalainen näyttelijä, laulaja ja koomikko.

Koulut käytyään Pallenberg oli jonkin aikaa liikealalla kunnes hän liittyi 1897 erääseen kiertävään teatteriin. Hän oli sitten näyttelijänä teattereissa Pressburgissa (Bratislavassa), Bad Ischlissä, Olmützissä ja Wienissä, josta hän siirtyi Berliiniin, päätyen lopuksi Max Reinhardtin teatteriin. 1930-luvulla Pallenberg piti useissa eri Keski-Euroopan teattereissa vierailunäytäntöjä. Hitlerin valtaantulon jälkeen juutalaissyntyinen Pallenberg joutui lähtemään Saksasta. Hän esiintyi sitten Prahassa ja myös ulkomaisilla näyttämöillä.

Max Pallenberg oli naimisissa kuuluisan berliiniläisen operetti- ja revyytähden Fritzi Massaryn kanssa. Pallenberg kuoli kesäkuun lopulla 1934 lentokoneonnettomuudessa Tšekkoslovakiassa Karlsbadin (Karlovy Vary) lähellä. Samassa lento-onnettomuudessa kuoli suomalainen liikemies Moses Skurnik. Pallenbergin ja Moses Skurnikin oli määrä lähteä tavallisella vuorolentokoneella Prahasta Karlsbadiin, mutta kaikki lentovuoron paikat olivat jo varatut. He vuokrasivat sitten yhdessä ylimääräisen koneen ja lähtivät sillä matkaan, Karl Tomischekin toimiessa ohjaajana. Koneen ohjauslaite joutui epäkuntoon koneen lähestyessä Karlsbadin lentokenttää ja kone syöksyi maahan noin 30 metrin korkeudesta kaivautuen moottoreineen syvälle maahan. Maahantörmäyksessä koneen bensiinisäiliö syttyi tuleen ja kaikki koneessa olleet saivat surmansa. 

## Lähteet
Samara (Dnepr)

**Samara** () on Dneprin vasen sivujoki, jonka 320 kilometriä pitkä pääuoma virtaa Donetskin, Harkovan ja Dnipropetrovskin alueilla Ukrainassa. Samaran tärkein sivuhaara Vovtša liittyy Samaraan sen alajuoksulla. Dneprin vesivoimalaitoksen rakentaminen (1927-1932) synnytti Dneprin tekojärven, jossa Samaran laskukohta Dnepriin nykyisin sijaitsee. Samarajoen alin juoksu on laajentunut niin, että sitä kutsutaan toisinaan omaksi tekojärvekseen nimellä *Samaranlahti* (; vuoteen 2015 saakka *Leninin järvi*).

Joki saa alkunsa Donetskin alue Kramatorskin piiristä. Siellä joen alkuosuus voi kuivua erillisiksi mutalammikoiksi kesäisin. Alempana jokea säännöstellään useilla lammikoilla ja tekojärvillä, joiden vettä käytetään kasteluun, raakavetenä ja kalankasvatukseen. Alempana joki muodostaa jokilaakson, joka laajenee 2,5 kilometrin, enimmillään 12 kilometrin leveyteen. Joki on keski- ja alajuoksulla tyypillisesti 40-60 metriä leveä, enimmillään 300 m. Joki laskee juoksullaan verraten loivasti, kaltevuus keskimäärin 0,33 m/km. Vesi on peräisin erityisesti sulamisvesistä, mutta myös sateista. Joen alkupää jäätyy talvisin joulu-maaliskuussa, jääpeite ei ole vakaata. Alajuoksulla jokivarrelle on paikoin rakennettu suojapenkereitä.

Joki laskee Dnipropetrovskin alueen Novomoskovskin ja Pidhorodnen kaupunkien kautta Dnepriin. Ylempänä joen pääuoman varrella sijaitsevia paikkakuntia ovat Pavlohrad ja Ternivka sekä Donetskin alueen Oleksandrivka. Nykyisen Dnipron kaupungin itäosat muodostavat joen laskukohtaa ympäröivän Samaran piiriksi kutsutun kaupunkipiirin. 


На Самарі червень.jpg|
Самара-2010.JPG|
Река Волчья возле Павограда - panoramio.jpg|Samaran sivujoki Vovtša Pavlohradin lähistöllä.
Горбатый мост зимою - panoramio.jpg|Joen ylittävä jalankulun ja pyöräilyn silta Novomoskovskissa talvella.
River Samara.jpg|Samarajokea.
Dnipropetrovs'kyi district, Dnipropetrovsk Oblast, Ukraine - panoramio.jpg|Rantahotelli- ja kylpyläalue Pidhorodnessa jo Dneprin tekojärveen liittyneen Samarajoen laajentuman, eli Samaranlahden äärellä.
Самарська Затока з висоти.jpg|Samaranlahtea (Самарська затока) dronekuvassa pohjoisesta katsoen. 


## Lähteet

## Aiheesta muualla

*
Montgenèvre

**Montgenèvre** on kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella. Se sijaitsee noin 12 kilometriä Briançonin kaupungista koilliseen Italian rajalla.

Kunnan alueella on osa ranskalais-italialaista Voie Lactée (Linnunrata) hiihtokeskusta, joka on maailman viidenneksi suurin hiihtokeskus.

Koska kunta sijaitsee rajaseudulla, se on ollut strategisesti merkittävä. Kunnan alueella on useita linnoituksia. Vuonna 1882 Saksan keisarikunnan, Itävalta-Unkarin ja Italian solmima kolmiliitto tarvitsi linnoitusta Ranskan vastaiselle rajalle. Italialaiset rakensivat Mont Chabertonin vuorelle Chabertonin linnoituksen yli 3 130 metriä merenpinnan yläpuolelle. Se oli tuolloin maailman korkeimmalla oleva linnoitus. Pariisin rauhansopimuksessa vuonna 1947 linnoitus tuli ranskalaisten hallintaan.

## Lähteet

## Aiheesta muualla
Limingan rauhanyhdistys

**Limingan rauhanyhdistys** on Limingassa Tupoksentien varrella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, nuorteniltoja sekä perhe- ja diakoniatyötä.

Limingan rauhanyhdistys on perustettu vuonna 1934.

## Lähteet
Tommie Gorman

**Tommie Gorman** (3. huhtikuuta 1956 – 25. kesäkuuta 2024) oli irlantilainen toimittaja.

Gorman oli kotoisin Sligon kreivikunnasta. Hän opiskeli Summerhill Collegessa ja Rathmines College of Further Educationissa. Hän työskenteli kolmen vuoden ajan Ballinan paikallislehdistössä ja siirtyi sitten vuonna 1980 Raidió Teilifís Éireannin (RTÉ) palvelukseen. Gorman työskenteli vuodesta 1989 RTÉ:n Eurooppa-toimittajana Brysselissä ja vuodesta 2001 Pohjois-Irlannin-toimittajana. Hän jäi eläkkeelle huhtikuussa 2021. Gorman teki tunnetun haastattelun jalkapalloilija Roy Keanesta tämän riideltyä julkisesti manageri Mick McCarthyn kanssa Irlannin joukkueen ollessa Saipanilla valmennettavana vuoden 2002 jalkapallon MM-kilpailuihin. Gorman sai myös poliitikoilta tunnustusta yhteyksien rakentamisesta eri osapuolten välille Pohjois-Irlannin konfliktin aikana.

Gorman teki monia dokumentteja, joihin kuuluivat *The Queen's Speech*, *Paisley – from Troublemaker to Peacemaker* ja *Inside Court No. 5*. Viimeksi mainittu käsitteli Michaela McAreaveyn murhaoikeudenkäyntiä Mauritiuksella. Gormanilla todettiin vuonna 1994 harvinainen levinnyt haimasyöpätyyppi, neuroendokriininen kasvain, joka oli hitaasti etenevä, mutta parantumaton. Toimittaja käsitteli vaiheitaan sairauden kanssa dokumenteissa *Europe, Cancer and Me* ja *Ireland, Cancer and Me* (2021). Sairauden palattua aktiiviseen vaiheeseen vuonna 2008 hän sai Uppsalassa tautiin suunnattua PRRT-hoitoa, jota ei vielä ollut saatavilla Irlannissa.

Gorman sai *Freeman of Sligo* -arvon vuonna 2003 ja Galwayn yliopiston myöntämän kunniaoppiarvon vuonna 2011. Jäätyään eläkkeelle vuonna 2021 Gorman jatkoi uraansa kolumnistina. Hänellä oli vaimo ja kaksi lasta. Gorman kuoli 68-vuotiaana pitkään sairastettuaan. Hänen hautajaisiinsa osallistuivat poliitikot Simon Harris, Michelle O’Neill, Gerry Adams ja Arlene Foster.

## Lähteet
Kolkin kartano

**Kolkin kartano** on kartano Merikaarrossa, Vaasan Vähässäkyrössä. Kartano on rakennettu 1700–1800-luvun vaihteessa ja se kuuluu ympäristöineen Suomen valtakunnallisesti merkittäviin rakennettuihin kulttuuriympäristöihin.

Nykyisillään kartanoa on kunnostettu ja siellä järjestetään ravintola- ja juhlatoimintaa.

## Lähteet
* 

### Viitteet
Gladstad

**Gladstad** on taajama Vegan kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,5 neliökilometriä ja asukasluku 301 vuonna 2023.
## Lähteet

## Aiheesta muualla
Vegan kirkko

**Vegan kirkko** () on Vegan kunnassa Nordlandin läänissä Norjassa sijaitseva puinen pitkäkirkko vuodelta 1864.
## Lähteet

## Aiheesta muualla
Tobias Lindholm

**Tobias Lindholm**  (s. 5. heinäkuuta 1977 Kööpenhamina) on tanskalainen elokuvaohjaaja ja käsikirjoittaja.

Lindholm valmistui Tanskan kansallisesta elokuvakoulusta vuonna 2007. Vuonna 2010 hän debytoi käsikirjoittajana Thomas Vinterbergin elokuvassa *[[Submarino]]*, ja myöhemmin samana vuonna hän teki elokuvaohjauksen debyyttinsä vankiladraamassa *[[R (elokuva)|R]]*.

Vuonna 2011 hän voitti yhdessä Michael Noerin kanssa parhaan tanskalaisen elokuvan Bodil-palkintoa. Myöhemmin hän sai käsikirjoittajaksi elokuvan Jahti ja tanskalaisen televisiosarjan *[[Vallan linnake]]*.

Vuonna 2015 julkaistiin elokuva *[[Krigen]]*, jonka ohjauksesta ja käsikirjoituksesta vastasi Lindholm. Krigen sai myöhemmin parhaan kansainvälisen elokuvan Oscar-ehdokkuuden.

## Aiheesta muualla
*
Bleik

**Bleik**  on kalastajakylä ja taajama Andøyn kunnassa Nordlandin läänissä Norjassa. Taajaman pinta-ala on 0,4 neliökilometriä ja asukasluku 456 vuonna 2023.

Bleiksøya.jpg|Bleikin vieressä sijaitsevalla Bleiksøya-saarella pesii paljon lintuja.

## Lähteet

## Aiheesta muualla
Bremsteinin majakka

**Bremsteinin majakka** () on Vegan kunnassa Nordlandin läänissä Norjassa sijaitseva majakka. Se perustettiin vuonna 1925, automatisoitiin 1980 ja jätettiin miehittämättömäksi 1982.
## Lähteet

## Aiheesta muualla
Andenesin kirkko

**Andenesin kirkko** () on Andøyn kunnassa Nordlandin läänissä Norjassa sijaitseva puinen pitkäkirkko vuodelta 1876.
## Lähteet

## Aiheesta muualla
Andenes

**Andenes** on taajama Andøyn kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 1,8 neliökilometriä ja asukasluku 2&nbsp;535 vuonna 2023. Andenesin merkittävin elinkeino on kalastus ja siihen liittyvä teollisuus.

Andenes oli itsenäinen kunta vuosina 1924–1964.
## Kuvia

Fishing Boats, Andenes.jpg|Kalastusveneitä satamassa
Andenes kyrkje.jpg|Andenesin kirkko
Andenes fyr 01.jpg|Andenesin majakka

## Lähteet

## Aiheesta muualla
Andenesin majakka

**Andenesin majakka** () on Andøyn kunnassa Nordlandin läänissä Norjassa sijaitseva majakka. Se perustettiin vuonna 1925 ja automatisoitiin sekä jätettiin miehittämättömäksi 1978.
## Lähteet

## Aiheesta muualla
Svante Lundkvist

**Svante Lundkvist** (1919–1991) oli ruotsalainen sosiaalidemokraattinen poliitikko. Hän istui valtiopäivillä vuosina 1959–1987 ja toimi Ruotsin liikenne- ja viestintäministerinä 1967–1969, julkishallintoministerinä 1969–1973 sekä maatalousministerinä 1973–1976 ja 1982–1986.
## Kuvia

Stadsråd Svante Lundqvist av Mats Lodén, Tunagården Eskilstuna.JPG|Svante Lundkvistia esittävä patsas Eskilstunassa.

## Lähteet

## Aiheesta muualla

* ''Svante Lundkvist'' Ruotsin valtiopäivien verkkosivuilla
Adam Obert

**Adam Obert** (s. 23. elokuuta 2002 Bratislava) on slovakialainen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa Cagliaria. Hän on pelannut Slovakian A-maajoukkueessa vuodesta 2022.

Obert siirtyi elokuussa 2018 tšekkiläisestä Zbrojovka Brnosta italialaisseura Sampdorian junioreihin. Kesällä 2021 hän siirtyi toiseen italialaisseuraan Cagliariin ja pelasi kaudella 2021–2022 kuusi Serie A -ottelua, joissa hän oli kolme kertaa avauskokoonpanossa. Kaudella 2022–2023 Cagliari pelasi Serie B:ssä ja Obert pelasi 29 liigaottelua ja neljä nousukarsintaottelua. Näissä hän oli yhteensä 26 kertaa avauskokoonpanossa. Kaudella 2023–2024 hän pelasi Serie A:ssa 17 ottelua, joissa hän oli kymmenen kertaa avauksessa.

Obert pelasi useissa Slovakian nuorisomaajoukkueissa alle 16-vuotiaista alle 21-vuotiaisiin. Hän pelasi Slovakian A-maajoukkueessa ensimmäisen kerran marraskuussa 2022 ystävyysottelussa Chileä vastaan. Hän palasi maajoukkueeseen maaliskuussa 2024 ja kuuluu Slovakian joukkueeseen EM-kilpailuissa 2024. Hän on kesäkuun 29. päivään 2024 mennessä pelannut seitsemän A-maaottelua.

Adam Obertin isoisä Jozef Obert oli Tšekkoslovakian maajoukkuejalkapalloilija ja sittemmin jalkapallovalmentaja.

## Lähteet
Billboard Japan Hot 100

**Billboard Japan Hot 100** on Billboard Japanin ylläpitämä musiikkilista, joka luetteloi viikoittain 100 suosituinta kappaletta Japanissa. Se huomioi fyysisen myynnin, digitaalisen myynnin ja latauksen, radiosoiton, Twitter-maininnat, Youtube- ja GyaO-katselut ja Gracenote-haut. Listaa on julkaistu vuodesta 2008 lähtien.

## Lähteet
Dávid Ďuriš

**Dávid Ďuriš** (s. 22. maaliskuuta 1999 Žilina) on slovakialainen jalkapalloilija, pelipaikaltaan hyökkääjä. Hän edustaa kotimaansa liigan MŠK Žilinaa mutta oli alkuvuoden 2024 lainalla Italian Serie B:ssä pelaavassa Ascolissa. Hän on pelannut Slovakian A-maajoukkueessa vuodesta 2022.

Ďuriš pelasi synnyinkaupunkinsa MŠK Žilina -joukkueen junioreissa. Hän esiintyi edustusjoukkueessa ensimmäisen kerran Slovakian cupissa syyskuussa 2018 Tatran Krásnoa vastaan ja teki tuossa ottelussa maalin. Ensimmäisen ottelunsa Slovakian liigassa hän pelasi heinäkuussa 2019 Zemplín Michalovcea vastaan. Hän on pelannut kauden 2023–2024 loppuun mennessä Slovakian liigassa 130 ottelua, joissa hän on tehnyt 36 maalia. Hän siirtyi tammikuun 2024 lopulla kauden loppuun kestävällä lainasopimuksella italialaisseura Ascoliin ja pelasi Serie B:ssä 11 ottelua, joissa hän teki kaksi maalia.

Ďuriš pelasi Slovakian alle 21-vuotiaiden maajoukkueessa. Hän pelasi Slovakian A-maajoukkueessa ensimmäisen kerran syyskuussa 2022 Kansojen liigan otteluissa Azerbaidžania ja Valko-Venäjää vastaan. Hän kuuluu Slovakian joukkueeseen EM-kilpailuissa 2024. Hän on kesäkuun 29. päivään 2024 mennessä pelannut 14 A-maaottelua, joissa hän on ollut kolme kertaa avauskokoonpanossa. Hän teki maalin lokakuussa 2023 EM-karsintaottelussa Luxemburgia vastaan.

## Lähteet